Lecile Tebogo

Lecile Tebogo (Letsile Tebogo; dzimis ) ir Botsvānas vieglatlēts, sprinteris. Viņš ir  čempions 200 metru distancē un sudraba medaļas ieguvējs 4×400 m stafetē, Pasaules čempionāta medaļnieks, Āfrikas rekordists 200 m.

 Karjera 
Pirmo starptautisko pieredzi Lecile Tebogo guva 17 gadu vecumā 2021. gada Pasaules vieglatlētikas stafetēs, kas notika Hožovā, Polijā. Tā paša gada augustā viņš piedalījās Pasaules U-20 čempionātā Nairobi, Kenijā, uzvarot 100 metru skrējienā un finišējot otrajā vietā 200 metros.

 18 gadu vecumā Botsvānas čempionātā uzstādīja jaunu valsts rekordu 100 m skrējienā ar laiku 10,08 sekundes. Divus mēnešus vēlāk viņš pirmo reizi 100 m distanci veica ātrāk par 10 sekundēm, noskrienot 9,96 sekundēs, kas bija arī jauns pasaules U-20 rekords. 2022. gada jūlijā pirmo reizi startēja Pasaules čempionātā pieaugušajiem, kas notika Jūdžīnā, ASV. 100 m priekšskrējienā viņš vēl vairāk uzlaboja savu rekordu, distanci veicot 9,94 sekundēs, vēlāk finālā gan iekļūt neizdevās, un Lecile Tebogo ieridojās 16. vietā. Nākamajā mēnesī Pasaules U-20 čempionātā Kali viņš vēlreiz laboja savu rekordu, sasniedzot rezultātu 9,91 s. Pasaules U-20 čempionāta 200 metru distancē ieguva sudraba godalgu.

2023. gada Pasaules čempionātā Budapeštā izcīnīja sudraba medaļu 100 metros, piekāpjoties vienīgi Noa Lailsam, kā arī bronzu 200 m.

 Pretorijā 300 m distanci veica 30,69 sekundēs, kas bija pasaules labākais rezultāts (pasaules rekordi šajā netradicionālajā distancē netiek fiksēti).  Parīzē 100 metru distancē ieguva sesto vietu, bet 200 metros ar jaunu Āfrikas rekordu (19,46 s) izcīnīja zelta medaļu, kas bija pirmais olimpiskais zelts Botsvānas vēsturē. 4×400 m stafetē, kur finālā Tebogo veica pēdējo posmu, Botsvānas komanda izcīnīja sudrabu.

2025. gada Pasaules čempionātā Tokijā izcīnīja zelta medaļu 4×400 m stafetē. 100 metru distancē iekļuva finālā, bet tika diskvalificēts par pāragru startu, bet 200 m distancē ieņēma 4. vietu.

 Sasniegumi 
2021Pasaules vieglatlētikas stafetes13.4×100 m stafete39,55Pasaules U-20 čempionāts1.100 m10,192.200 m20,382022Āfrikas čempionāts1.200 m20,26—4×100 m stafetePasaules čempionāts16.100 m10,17Pasaules U-20 čempionāts1.100 m9,912.200 m19,962023Pasaules čempionāts2.100 m9,883.200 m19,812024Pasaules vieglatlētikas stafetes1.4×400 m stafete2:59,11Olimpiskās spēles6.100 m9,861.200 m19,462.4×400 m stafete2:54,532025Pasaules čempionāts—100 m4.200 m19,651.4×400 m stafete2:57,76

 Atsauces 

 Ārējās saites 

Kategorija:2003. gadā dzimušie
Kategorija:Botsvānā dzimušie
Kategorija:Botsvānas vieglatlēti
Kategorija:Sprinteri
Kategorija:2024. gada vasaras olimpisko spēļu dalībnieki
Kategorija:Botsvānas olimpiskie zelta medaļnieki
Kategorija:Botsvānas olimpiskie sudraba medaļnieki
Kategorija:Olimpiskie zelta medaļnieki vieglatlētikā
Kategorija:Olimpiskie sudraba medaļnieki vieglatlētikā